钦定古今图书集成/明伦汇编/宫闱典/第071卷 > 《皇太子颂》魏·陈思王植
## 钦定古今图书集成/明伦汇编/宫闱典/第071卷 > 《皇太子颂》魏·陈思王植

于我圣后，宪章前志。克纂二皇，三灵昭事。祗肃郊庙，
明德敬惠。阳和积吉，锺天之釐。嘉月令辰，笃生圣嗣。
庆由一人，万国作喜。喁喁万国岌岌，群生。禀命我后，
绥之则荣。长为臣妾，终天之经。仁圣奕世，永载明明。
同年上帝，休祥淑祯。藩臣作颂，光流德声。吁嗟卿士，
祗承予听。